cyanic-selkie/wikianc huggingface dataset:
שאד גספארד
קריים טיים (2006–2007)
ב-4 בספטמבר 2006 בתוכנית Raw, סדרה של קטעי וידאו שודרה ובישרה על הגעתם של קריים טיים (גספארד והנייברהודי, כששם הבמה של האחרון שונה לשם JTG). ב-16 באוקטובר בתוכנית Raw, קריים טיים ערכו את קרב הבכורה שלהם כשניצחו את אלופי הזוגות העולמיים באותה התקופה, הספיריט סקוואד (מייקי וג'וני), בקרב שאינו היה על אליפות הזוגות. השניים הופיעו לראשונה באירוע שלם וצפה בסייבר סאנדיי, כשהם רשמו ניצחון על לאנס קייד וטרבור מורדוך, צ'ארלי האס וויסרה וההיילנדרס (רובי מקאליסטר ורורי מקאליסטר) בקרב טקסס טורנדו שנקבע על ידי הצופים. מספר חודשים לאחר מכן באירוע מהפכת השנה החדשה, קריים טיים ניצחו בקרב זוגות מרובה משתתפים נגד ההיינלנדרס, The World's Greatest Tag Team (צ'ארלי האס ושלטון בנג'מין), לאנס קייד וטרבור מורדוך, וג'ים דאגן וסופר קרייזי, וכתוצאה מכך קיבלו קרב על אליפות הזוגות של העולם. ב-29 ביוני בתוכנית סמאקדאון, קריים טיים נוצחו על ידי דיוס ודומינו. בחודש יולי, קריים טיים חזרו ל-OVW וזכו באליפות הזוגות הדרומית של OVW בפעם השנייה בקריירה שלהם לאחר שניצחו את הג'יימס בויז (KC ג'יימס וקאסידי ג'יימס). לעומת זאת, הם איבדו את התואר בחזרה לג'יימס בויז לילה לאחר מכן.
ב-13 באוגוסט בתוכנית Raw, קריים טיים חזרו לעיר הולדתם, ניו יורק, כשהם הפסידו לאלופי הזוגות העולמיים באותה התקופה, לאנס קייד וטרבור מורדוך כתוצאה מפסילה, זאת לאחר שגספארד הכה את מורדוך בעזרת כיסא. שבועיים לאחר מכן בתוכנית Raw, קריים טיים גנבו את הכובע של מורדוך והעניקו את זה לאחד האוהדים. בעקבות זאת, פיוד בין הזוגות נוצר. ב-2 בספטמבר 2007, גם גספארד וגם JTG שוחררו מהחוזה שלהם בארגון.
ארגונים עצמאיים (2007–2008)
לאחר ששוחר מה-WWE, גספארד הופיע באירוע של ארגון ההיאבקות Pro Wrestling Alliance (PWA) ב-22 בספטמבר, ובו הפסיד לפסייכוסיס. גספארד ביחד עם JTG הופיעו באירוע חגיגות העשור לארגון ההיאבקות Jersey All Pro Wrestling (JAPW), שנערך ב-27 באוקטובר, כשהם רשמו ניצחון על הדירטי רוטן סקאונדרלז.
החזרה ל-WWE (2008–2010)
ב-31 במרץ בפרק של התוכנית Raw, גספארד ו-JTG חזרו ל-WWE כצמד קריים טיים בניצחונם על לאנס קייד וטרבור מורדוך. קריים טיים החלו לעבוד יחד עם ג'ון סינה ב-30 ביוני בפרק של התוכנית Raw, כשהם עזרו לו להפריע במהלך הקרב של ג'ון "בראדשו" לייפילד. שבוע לאחר מכן, הם הופיעו שוב יחדיו, כשהפעם הם השחיתו את הלימוזינה של JBL. לאחר קרב במהלך מופע שאינו שודר בטלוויזיה, סינה אישר שהם הקימו קבוצה בשם קריים טיים סיניישן (CTC). במקביל, קריים טיים פתחו בפיוד עם אלופי הזוגות העולמיים באותה תקופה, קודי רודס וטד דיביאסי, כשהם גנבו מהם את חגורות האליפות פעם אחת ובקרב האליפות ביניהם, שהתקיים באירוע בלתי נסלח, קריים טיים לא הצליחו לזכות בתואר.
ב-15 באפריל 2009, קריים טיים הועברו למותג סמאקדאון כחלק מהדראפט. הם ערכו את הבכורה שלהם במותג ב-1 במאי, כשהנחו תחרות ריקודים בין איב טורס לליילה. השניים רשמו את קרב הבכורה שלהם ב-22 במאי בפרק של התוכנית סמאקדאון, כשהם חברו לג'ון מוריסון, וביחד הם ניצחו את The World's Greatest Tag Team וריקי אורטיז. ב-31 ביולי בפרק של התוכנית סמאקדאון, קריים טיים גברו על שושלת הארט (דייוויד הארט סמית' וטייסון קיד) כדי להפוך לטוענים לכתר לאליפות הזוגות המאוחדת של ה-WWE. באירוע סאמרסלאם, הם לא הצליחו במשימתם, כשהם הפסידו לג'רי-שואו (כריס ג'ריקו וביג שואו). באירוע רסלמניה 26, שנערך ב-28 במרץ 2010, גספארד השתתף בקרב באטל רויאל, שבו הוא ו-JTG הצליחו להדיח את לוק גאלוס, ואחר כך גספארד הדיח את חברו לצמד, JTG, אך לבסוף הודח מהקרב על ידי ויליאם ריגל.
ב-2 באפריל בפרק של התוכנית סמאקדאון, לאחר שקריים טיים הפסידו בקרב, גספארד תקף את JTG, ובכך הפך לדמות הרעה תוך כדי שצעד זה גרם לפירוק הצמד קריים טיים. שבוע לאחר מכן בפרק של התוכנית סמאקדאון, גספארד התגרה ב-JTG, כשהראה קטע וידאו של התקיפה. בעקבות זאת, JTG ניסה לתקוף אותו, אך הוא הותקף פעם נוספת על ידי גספארד. ב-22 באפריל בפרק של התוכנית WWE Superstars, גספארד הגיע עם לבוש חדש ומנגינה חדשה לקרב שבו ניצח את גולדאסט. הפיוד בין גספארד ל-JTG הוביל לקיום קרב רצועה באירוע חוקי אקסטרים, שבו JTG יצא עם ידו על העליונה. השניים התמודדו אחד מול השני פעם נוספת בקרב יחידים ב-6 במאי בפרק של התוכנית Superstars, שבו גספארד ניצח, ולמעשה סיים את הפיוד בין השניים. גספארד ערך את ההופעה הטלוויזיונית האחרונה שלו ב-14 במאי בפרק של התוכנית סמאקדאון, בניצחון על ג'סי גויבר. ב-19 בנובמבר 2010, הוא שוחרר מהחוזה שלו.
חזרה לארגונים העצמאיים (2011–2020)
לאחר ששוחרר מה-WWE בפעם השנייה, גספארד חזר לארגוני ההיאבקות העצמאיים, כשב-22 בינואר 2011, הוא גבר על צ'ארלי האס באירוע Retribution של ארגון ההיאבקות FWE. ב-31 במרץ 2012, הוא הפסיד לביג דאדי וי באירוע WreslteRama, שהתקיים בג'ורג'טאון, גיאנה. ב-19 ביוני 2014, נודע שגספארד ו-JTG חיפשו להופיע יחדיו בארגוני היאבקות כשהקרב הראשון שלהם התרחש ב-23 באוגוסט 2014. הם גברו על דמיאן דרלינג ודני דמנטו ב-15 בנובמבר 2014.
חיים אישיים
שאד גספארד היה נשוי לדוגמנית פיתוח הגוף, סיליאנה גספארד. בנם הראשון, אריה אסטריו גספארד, נולד באפריל 2010.
ב-11 בדצמבר 2016, גספאד מנע שוד, שהתרחש בתחנת דלק בקורל ספרינגס, פלורידה, כאשר הוא ניגש לגבר שיכור שהיה בדרכו לשדוד את המוכר. גספארד דחף את הבחור, לקח את אקדחו והשתלט עליו עד לבואה של המשטרה.
מוות
ב-17 במאי 2020, גספארד ובנו היו חלק מקבוצת שחיינים אשר נתפסה בזרם סחף בחוף מרינה דל ריי, קליפורניה. בנו של גספארד נשלף מהמים, בעוד שגספארד נעלם מתחת למים. לאחר חיפוש נרחב באזור, משמר החופים של ארצות הברית עצר את מאמצי החיפוש לאיתור גספארד. ב-20 במאי 2020, גופתו נשטפה אל החוף והיא זוהתה על ידי חוקרי מקרי המוות כגופתו של גספארד לאחר שלושה ימים שנעלם.
החוק הראשון
החוק הראשון (באנגלית: First Law) הוא סיפור מדע בדיוני קצר מאת אייזק אסימוב משנת 1956. הסיפור תורגם לעברית ב-1975 בקובץ "בארץ הרובוטים", שם הסיפור מתייחס לחוק הראשון מבין שלושת חוקי הרובוטיקה.
עלילה
הסיפור מסופר בידי מייק דונובן, עובד של יו אס רובוטים ואנשים מכניים, המתאר אירוע שהתרחש על טיטאן. הוא מספר על תקלה ברובוט בשם אמה שברח מהבסיס. מאוחר יותר, כשדונובן נלכד בחוץ בזמן סערה, הרובוט בחר להגן על צאצאו - רובוט קטן שהוא בנה - במקום על דונובן ובכך הפר את החוק הראשון הקובע כי "לא יפגע רובוט באדם או יניח במחדל שאדם ייפגע".
אסימוב ציין בהקדמה לסיפור כי הסיפור נכתב כבדיחה, ואין לקחת ברצינות את הרעיון כי רובוטים פוזיטרוניים יכולים להפר את החוק הראשון.
Best Instrumentals
Best Instrumentals הוא אלבום אוסף משנת 1998 של להקת סנטנה.
כפאי
כְּפַאי הוא מצב במהלך משחק השחמט בו ההכרח לנוע כדי לבצע את התור גורם נזק לעמדת המשחק. לצד שכנגד אין כל איום ישיר, אולם כל אפשרות קיימת לתזוזת כלי של הצד הנאלץ לנוע, גורעת מכוחו. המסע יוצר עבור הצד שכנגד אפשרות לניצחון שלא עמדה לרשותו טרם המסע, או אפשרות לתיקו, כשמצבו היה נחות קודם לכן. המונח "כפאי" מופיע גם בתורת המשחקים הקומבינטורית.
תולדות המושג
הכפאי נקרא בלועזית "צוגצוואנג" (Zugzwang) או "זוגזוואנג". בגרמנית: "צוג" פירושו תנועה, ו"צוואנג" – כורח. היסטוריון השחמט אדוארד וינטר קובע כי המונח הופיע לראשונה בעיתון הגרמני "שחצייטונג", בגיליון ספטמבר 1858.
בשנת 1905 השתמש בו באנגלית אלוף העולם עמנואל לסקר בגיליון פברואר של "מגזין השחמט של לסקר". השימוש ברעיון, ללא המילה הספציפית, הוא קדום ביותר. הסיום משמאל, המציג כפאי, פורסם על ידי זיירב קטאי, בין שנת 813 לשנת 833, בניתוח של משחק השאטראנג'.
כפאי בסיומי משחק
הכפאי הוא מרכיב קריטי בסיומי משחק, בהם מספר האפשרויות מצומצם. לדוגמה, בעמדה של מלך וצריח כנגד מלך, אין כל דרך לכפות מט אלא על ידי כפאי.
השחור במסע. לו יכול היה להישאר במקומו, לא הייתה ללבן כל דרך לנצח. מאחר שחובה עליו לבצע מסע הוא נאלץ לבצע את המסע: ולספוג מט על ידי
כפאי הדדי
גם בסיומי רגלים הכפאי הוא מוטיב מרכזי.
כשעליו לזוז, המלך השחור נאלץ לנטוש את מקום מפלטו:
סיומי רגלים ופרשים
הלבן זיהה את מגבלות התנועה של כלי השחור ובמסעו הבא יצר כפאי: השחור נאלץ, בגלל הכפאי, להזניח את ההגנה על ו5: ובהמשך:
נוצרה העמדה משמאל.
כעת הכאת חיילים נחפזת של הלבן לאחר 11.מ:ג5? מ:א4 12.מב6 מב3 13.ג5 א4 או 11.מ:א5? מ:ג4 תסתיים בתיקו. על כן הלבן שיחק: 11.מב5! והשחור נתון בכפאי פעם נוספת. הוא נאלץ להרפות מן האיום על אחד הרגלים הלבנים: על כן השחור נכנע.
במהלך משחק תחרותי
הבאת כלי היריב לכפאי מלא, בטרם התמעטות הכלים לקראת סיום, מהווה הישג מרשים שקשה ליצור. הרי שתי דוגמאות קלאסיות.
השחור במסע המשיך: יהיה עליו להזיז כלי, ונבצר ממנו לעשות כן ללא איבוד חומר שלא יתרום דבר לשחרורו. הפרש מוגבל בידי ב-4, על 26.מח2 (או 26.ז4) יבוא צ5ו3!. 26.רג1 ר:ב-1, והצריח ב-ה1 נאלץ להגן מפני צה2 הלוכד מלכה. (זאמיש – נימצוביץ', 1923) .
עמדת כפאי הופיעה במהלך דו-קרב על אליפות העולם (שטייניץ- לסקר 1896).
שחור אינו מאיים דבר אולם לבן בכפאי: אם הרץ יזוז יבוא צז2+. על תזוזת החייל, ייפול הרץ. המלכה הלבנה נאלצת להמשיך לפקח על הרץ ועל ז2. והצריח - על ח1 והחייל ו5. לאחר לבן נכנע.
לבן: אלכסנדר אלכין שחור: פרנק מרשל
קומפוזיציה
בבעיות שחמט, כפאי הוא מוטיב שכיח ובסיסי למדי, לפיכך בדרך כלל ניתן למוצאו בצירוף היבטים אמנותיים נוספים.
דו-מסעית
בבעיות הדורשות מט בשני מסעים, דרך פשוטה לפתרון הבעיה עשויה להיות ניסיון להנחית מט בשני מהלכים רצופים של איום על המלך של היריב, ואז בחינת ההגנות השחורות האפשריות במסע הראשון. דרך זו של פתרון איננה מתאימה במקרה של כפאי, שהרי אז המסע הראשון איננו מאיים דבר. לפיכך, סבור אלוף העולם לשעבר בפתרון בעיות, ג'ון נאן, חשובה מאוד ההבחנה באפשרות של כפאי בבעיות אלו. שלוש אפשרויות עבור תפקיד המסע הראשון קיימות בהקשר זה: יצירת כפאי, שמירה על כפאי וחילופי כפאי.
יצירת כפאי
בבעיה משמאל לבן יוצר כפאי: לשם יצירת כפאי יש לבודד את האפשרויות העומדות במעמד הנוכחי לרשות הצד המתגונן: על מסע בפרש, 1...רב2 או 1...מד4 יבוא: 2.פב5 #. המלכה השחורה חייבת להיצמד לאלכסון הארוך על מנת להגן מפני 2.מהה5 # אולם אפשרויותיה מצומצמות: אם כן על הלבן להכין מענה רק ל-1...מהח8, שכנגדו לא קיימת תשובה מכריעה כרגע. הפתרון כולל הצבה מפתיעה של כלי בפינה:
הבעיה משמאל שחוברה גם היא על ידי סם לויד היא דוגמה נוספת לדו-מסעית בה נוצר כפאי. הפתרון הוא 1.צו3! (ללא איום). אלו התגובות האפשריות עבור שחור:
ניתן לראות שכל מסע של השחור מקלקל את עמדתו בדרך כלשהי ומאפשר ללבן לנצל זאת ולהנחית מט.
שמירה על כפאי
בבעיה משמאל האתגר הוא כיצד לא לקלקל את הכפאי:
הכפאי כבר מושלם: על המלכה השחורה לשמור הן על ה5 מפני המלכה הלבנה, והן על ג7 מפני הפרש. לפיכך הצבת כלי בשורה השביעית הבעיה היא, שכל כלי הלבן עומדים במקומות אידיאלים, מצפים למילוי תפקידם. רק המלך יכול לבצע מסע 'נייטרלי', שאיננו הורס את מערך המטים המוכן. אולם תוכן הבעיה והדיוק שבה, טמונים בזהירות שעל הלבן לנקוט בבחירת המפלט למלך, כדי שלא לשחרר את השחור מן הכפאי. כל מסע שגוי של המלך יתקל בריתוק: על כן הפתרון היחידי הוא
חילופי כפאי
בבעיה הבאה העמדה נראית כפאי הדדי: רק שתי אפשרויות ישנן עבור שחור: קידום החייל (1...ו1=מה 2.מה:ד2 # או 1...ו1=פ 2. מהה2 #) וכן: 1...ה:ד3 2.מהו3 #. אלא שהלבן במסע ואין לו מהלך נייטרלי, והוא נאלץ להסיר את המצור. הפתרון הולם בערוגה המוגנת ביותר ('טאסק') ויוצר מצב כפאי חדש: 1.פ:ו2! 1...מו4 2.מהה4 #, 1...פ:ו2 2.מה:ז3 #, 1...ז:ו2 2.מהז5 #. אם כן, לבן זנח את מצב הכפאי בעל כורחו, אלא שהשכיל ליצור חדש.
רב-מסעית
בבעיה רב-מסעית כפאי קשה יותר להשגה, כיוון שיש לדאוג שהמצב יגיע לשיתוק, אולם במהלך הדברים הצד המתגונן נע גם הוא, ולוחם על חירותו.
1.מהה4!! ('טאסק'). את המלכה ניתן להכות בשלושה אופנים! ההגנות הן: 1...צ:ב6 2.מה:ד3+, 1..ד:ה4 2.רו7, 1...ר:ה4 2.ר:ה2+. הנושא שלנו מתבטא בהמשך:
בסיומי – חיבור (אטיודים)
המרחב שמציעים סיומי-חיבור, מאפשר שילוב מגוון של כפאי עם אלמנטים נוספים.
כפאי מרשים בדרך הטבע, כשכלי הצד המשותק רבים יותר. יש בכך משום ניצחון הרוח על החומר.
העמדה הבאה היא חלקו האחרון של סיום של אלכסיי טרוצקי (1897). הצריח השחור הכה זה עתה מלכה. במקום להשיב לו כגמולו, מקריב הלבן כלי נוסף על מנת לבנות כפאי נדיר ביחסי הכוחות שבו:
המסע החוקי היחידי העומד לרשות שחור יוצר סגירה עצמית:
כפאי במיעוט כלים
ביצוע מרשים הוא גם יצירת כפאי במינימום כלים. הרי עמדת הסיום בחיבורו של לומר (1967). על הלבן לזכות. השחור במסע נתון בכפאי. המלכה השחורה כפותה להגנה על ז3, ואין לה אף מקום בטוח ממנו היא יכולה להתמיד לעשות כן.
כפאי בגרעון חומרי ניכר
גולאייב הצליח ליצור עמדת כפאי עם רגלים בלבד כנגד מלכה. הרי סיום חיבורו (1940). על הלבן לזכות: והמלכה נאלצת להגיח מכלובה וליפול שדודה.
כפאי בשילוב מגוון מוטיבים טקטיים
גם בחלקו האחרון של הסיום של יוחנן אפק (1972), מופיעים שני המוטיבים, מיעוט חומר לצד הזוכה ויתרון לצד המפסיד, בצירוף רעיונות נוספים:
הפרש הלבן מאיים הן על הצריח השחור, והן מט בשתי ערוגות שונות. השחור במסע. הכאת הצריח מביאה לפט, כמו גם ההמשך:
בעמדה שנוצרה לבן זוכה למרות נחיתותו החומרית. ללבן אין כל איום, אולם הצריח נאלץ להיכנס לטווח איומו של הפרש, ישירות, או על ידי איום כפול ב-ב6 או ב-ג5 (כהשלמה, ו5 נשלטת בידי החייל הלבן). לשחור אין כל מסע בכלי אחר. גם כפאי הדדי הוא נושא חשוב.
הצריח השחור לכוד. לאחר
לבן יכתיר בבטחה. לו היה זה תור לבן בעמדת הדיאגרמה, הוא היה נאלץ להסיר את המצור מעל הצריח, והתוצאה הייתה תיקו.
קטע האטיוד הבא מדגים תכנון קפדני של העברת חובת המסע לידי היריב בעמדת כפאי הדדי: (מתוך סיום של לודק פכמן, 1980).
לאחר ההמשך המתבקש: נגיע לעמדת הכפאי הבאה:
כל מסע ברץ או בצריח הלבנים, נופל בידי פרש שחור (לאלתר, או לאחר 2...פה2+). אולם, נבחין בכך שכלי השחור בעמדה אידיאלית, ועל כן גם הוא בכפאי. לפיכך הדרך לזכיית לבן, היא בזבוז מהלך בדרך לעמדה זו. הפתרון הוא: הלבן הגיע לעמדת הדיאגרמה האחרונה, אך תור השחור לנוע, והוא נאלץ לשחרר את הלבן מן הכפאי בו הוא נתון. לבן זוכה.
מט לדעת
בבעיות מט לדעת הלבן מכריח את השחור לתת לו מט כנגד רצונו. גם כאן כפאי יכול לשחק תפקיד משמעותי. לפנינו מט לדעת בשניים מאת אורג'ן, (1970), בו מושם דגש על הדיוק במניעת שחרור השחור.
רק המלכה השחורה יכולה לנוע. המענה יהיה הקרבת מלכה לבנה בשח, כך שיריבתה תיאלץ להכותה תוך הנחתת מט. נבדוק את האפשרויות העומדות לרשות המלכה השחורה. על נשארו רק הערוגות ח7 ו-ח3. מסתברת הסטת הצריח הלבן מן השורה השלישית, בה הוא מפקח על ד3, כדי לאפשר 2.מה:ד3+. אולם יש להקפיד על מיקום מדויק של הצריח, לבל תסתתר המלכה השחורה מאחוריו, ובכך יימצא מוצא מן הכפאי. סקירת ההתאמות הבאות תסייע לבדיקת ההגנות הצפויות: על מסע צריח לבן לערוגה:	ז7	ז6	ז5	ז4	ז2	ז1 תגיע מלכה שחורה לערוגה:	ח8	ח7	ח6	ח5	ח2	ח1
אם כן, רק
הכוכב של אנדרה וטאטי
הכוכב של אנדרה וטאטי (באיטלקית: La Stella di Andra e Tati) הוא סרט שואה מונפש איטלקי לילדים, מסוגת דרמה היסטורית, שמספר את סיפורן של האחיות אנדרה וטטיאנה בוצ'י, אחיות יהודיות-איטלקיות שגורשו לאושוויץ כשהיו בנות 4 ו-6. הסרט בוים על ידי אלסנדרו בלי ורוזלבה ויטלאו, כאשר האחרונה כתבה את תסריט הסרט בשיתוף ולנטינה מצולה ואלסנדרה ויולה. הסרט הופק על ידי Rai Fiction ו-Larcadarte בשיתוף משרד החינוך, האוניברסיטה והמחקר האיטלקי.
הקרנת הבכורה של הסרט התרחשה בפסטיבל Cartoons on the Bay ב-13 באפריל 2018, לצד תערוכה המוקדשת לשמונים שנה לחוקי הגזע באיטליה. בישראל הסרט שודר לראשונה בדיבוב לעברית ב-1 במאי 2019 בערוץ כאן חינוכית לרגל יום הזיכרון לשואה ולגבורה, כאשר יום לפני, ב-30 באפריל, פורסם בערוץ היוטיוב של הערוץ. אורך הסרט הוא כ-28 דקות, ושפת המקור שלו היא איטלקית.
תקציר העלילה
הסרט עוקב אחר סיפורן האמיתי של אנדרה וטטיאנה בוצ'י, אחיות יהודיות-איטלקיות בנות 4 ו-6 שבמהלך מלחמת העולם השנייה מופרדות באלימות מאימן, דודתן וסבתן ונשלחו אל אושוויץ יחד עם בן דודן הצעיר סרג'יו. בסרט ניתן לראות כיצד האחיות שרדו את מחנה ההשמדה, בזכות תושיה ובזכות אהדת המשגיחה הגרמנייה שמונתה לפקח על הילדים האסירים. לאחר שהמלחמה נגמרת, האחיות הועברו אל פראג ומשם לאנגליה, כאשר בסופו של דבר הן התאחדו באיטליה עם הוריהן שגם שרדו את המלחמה. הסיפור של האחיות מסופר באמצעות סיפור מסגרת דמיוני של ביקור תלמידי בית ספר 75 שנה לאחר מכן באותו מחנה, כאשר אחד מהם הוא קרלו שמציק לאחד הילדים ומתייחס בזלזול לשואה. בסיום הסרט האחיות משתתפות בסיפור המסגרת של הסרט שצולם בלייב אקשן.
מדבבים
הדיבוב העברי של הסרט בוים על ידי תמי ברק ואפרת קרצמן, והופק על ידי עדי וולוצקי. בנוסף דיבבו בדיבוב העברי לורן סביר, מייה קדוש, ספיר דרמון וערן מור.
הפקה
באפריל 2017 הוכרז בפסטיבל Cartoons on the Bay שיופק סרט זה לציון שמונים שנה לחוקי הגזע באיטליה, כאשר זהו סרט ההנפשה האירופאי הראשון על השואה. הסרט בוים על ידי אלסנדרו בלי ורוזלבה ויטלאו, כאשר האחרונה כתבה את תסריט הסרט בשיתוף ולנטינה מצולה ואלסנדרה ויולה, שהיא נצר למשפחה יהודית שנספתה באושוויץ. כמו כן הוא הופק על ידי Rai Fiction ו-Larcadarte בשיתוף משרד החינוך, האוניברסיטה והמחקר האיטלקי. ההיסטוריון מרצ'לו פזטי, הנחשב כאחד החוקרים המובילים של השואה וחוקי הגזע באיטליה, שימש כמשגיח היסטורי של הסרט על מנת למנוע חריגות היסטוריות.
ויולה וויטלאו סיפרו שהן חשבו זמן רב אם סרט הנפשה על השואה הוא רעיון טוב, ושחלק מרכזי בעבודת ההכנה היה למצוא סיפור נכון לעלילה, אותו חיפשו באמצעות ראיונות, סרטים, מסמכים היסטוריים ותמונות. על פי הבנות, האתגר העיקרי בהפקת הסרט היה "להשתמש בטכניקה המגוונת כדי ליצור מחדש את אווירת מחנה הריכוז ולהביע כאב, צער, אכזבה ופחד". קהל היעד של הסרט הוא ילדים בני 9–12, ומטרתו להציג לילדים את השואה בצורה שנותנת תקווה מבלי למחוק את האסונות. בסיפור המסגרת של הסרט מופיעות האחיות אנדרה וטטיאנה בוצ'י, שעל סיפורן הוא מבוסס. תחילה הן סירבו להשתתף, אך לאחר זמן שכנוע רב הן הסכימו. האחיות לקחו גם חלק פעיל בהפקת הסרט, והן עקבו אחרי כל שלבי התסריט ואישרו את הגרפיקה.
ביום הזיכרון הבינלאומי לשואה שהתרחש בשנת 2018, הוכרז שהסרט יוקרן בפסטיבל Cartoons on the Bay באפריל 2018, לצד תערוכה המוקדשת לשמונים שנה לחוקי הגזע באיטליה. ב-13 באפריל 2018 הסרט הוקרן בפסטיבל, כאשר האחיות נכחו בו בשורה הראשונה. טטיאנה בוצ'י אמרה על הסרט "לספר הרפתקה עצובה שנמשכה יותר משנתיים בפחות מחצי שעה זה לא קל, אבל נעשתה עבודה יוצאת דופן ויפה מאוד". מאז בכורת הסרט הוא הופץ ברחבי העולם, כאשר בישראל הוא שודר לראשונה בדיבוב לעברית ב-1 במאי 2019 בערוץ כאן חינוכית לרגל יום הזיכרון לשואה ולגבורה, כאשר יום לפני, ב-30 באפריל, פורסם בערוץ היוטיוב של הערוץ.
ישיבה על קברו (עמותה)
ישיבה על קברו היא עמותה שהוקמה לעילוי נשמת הרב אהרן יהודה ליב שטינמן, שמטרתה לעודד לימוד תורה באמצעות מבחנים ומלגות.
הקמה ופעילות
הארגון הוקם במטרה להרבות לימוד תורה לעילוי נשמת הרב אהרון שטיינמן שביקש בצוואתו שילמדו משניות לעילוי נשמתו, לשם כך הארגון הקים סדרי לימוד במגוון נושאים שבהם יוכל כל אדם להיבחן ולהיכנס להגרלה יומית וחודשית על ספרים וכסף.
עניית התשובות מתבצעת דרך הטלפון ודרך מערכת נדרים פלוס.
מסלולים
בישיבה על קברו מספר רב של מסלולים, חומש עם מפרשים, נביאים, כתובים עם ביאור הגר"א, רש"י ומלבי"ם, ששה סדרי משנה, מסכתות קטנות, דף היומי עם פירושי הראשונים והאחרונים, תוספתא, תלמוד ירושלמי, רמב"ם, משנה ברורה, קיצור שולחן ערוך, בן איש חי, ארחות שבת, חפץ חיים, מוסר, הלכות שמיטה, שב שמעתתא, מנחת חינוך ועוד.
המסלולים מתפרסמים מדי יום בעיתון יתד נאמן.
נתונים מספריים
הארגון פרסם נתונים מספריים לרגל יום השנה הרביעי לפטירת הרב שטיינמן:
פרסים והגרלות
הארגון מממן את פעילותו באמצעות תרומות ובאמצעות מכירה של כרטיסי הגרלה יקרים (כרטיס בודד עולה 432 ש"ח) שמחירם יורד ככל שכמות הכרטיסים שהקונה רוכש גדלה. בשנת תשפ"ב הפרס הראשון בהגרלה היה מאה אלף דולר.
בערב חנוכה תשפ"ב ביום השנה הרביעי לרב שטינמן הוגרלה החנוכיה בה נהג הרב שטינמן להדליק בין רוכשי כרטיסי ההגרלה.
ז'ובנאל אמאריז'ו
אמאריז'ו שיחק במדי נבחרת ברזיל במונדיאל 1950 הביתי. הוא פתח במרקנאסו נגד אורוגוואי, משחק שבו ברזיל הייתה זקוקה לתיקו כדי להיות אלופת העולם, אולם היא הפסידה ולא הצליחה לזכות בגביע. אמאריז'ו היה האחרון שנותר בחיים מבין השחקנים הברזילאים שפתחו במרקנאסו. בשנת 2009 נפטר מאי-ספיקה נשימתית בגיל 85.
כוויצת דופיטרן
כוויצת דופיטרן או מחלת דופיטרן (באנגלית - Dupuytren's contracture ; Dupuytren's disease) היא התעבות לייפתית של חיתולית כף היד (Palmar Fascia), העוטפת את גידי כף היד והאצבעות. המחלה גורמת להתכווצות קבועה של האצבעות וחוסר יכולת ליישר אותן.
המחלה נקראת על שם הכירורג הצרפתי גיום דופיטרן (1777–1835), שתיאר אותה ב-1831.
תסמינים
תסמיני המחלה מופיעים בתחילה בזרת ובקמיצה, על פי רוב, ועשויים להתפשט לשאר האצבעות ולכף היד. ניתן לחוש בתופעת ההתעבות של הגידים באמצעות מגע, אליו עשוי להתלוות עקצוץ מקומי.
אבחנה
על פי רוב, נקבעת האבחנה על פי המידה שבה מצליח הנבדק לשטח את כף ידו כנגד שולחן באופן מלא ("בדיקת שולחן").
המחלה נפוצה אצל גברים ביחס של 1:10 לעומת נשים, ושכיחה בעיקר בארצות צפון-מערב אירופה (עובדה שהעניקה לה את הכינוי "מחלת הויקינגים" או "היד הקלטית"). למחלה מרכיב גנטי משפחתי, ועל פי רוב תתפרץ לאחר גיל 40. לייפת עשויה להופיע במוקדים נוספים, כמו בפין (מחלת פיירוני) או בכף הרגל, כתחלואה נלווית. המחלה שכיחה יותר אצל חולי סוכרת, אלכוהוליזם ושחמת הכבד.
טיפול שמרני
הטיפול השמרני נועד למקרים קלים בשלביה הראשונים של המחלה, והוא כולל הקרנה והזרקת סטרואידים או חמרים המכילים את האנזים "קולגנאז", אשר מפרק את סיבי הקולגן.
טיפול ניתוחי
הטיפול הניתוחי מיועד למקרים מתקדמים בהם יש פגיעה בתפקוד כף היד. יש שתי שיטות טיפול:
פרוגנוזה
ברוב המקרים נעצרת המחלה בפגיעה בזרת ובקמיצה ומאפשרת עדיין תפקוד של היד ללא צורך בניתוח. הניתוח אמנם משפר את התפקוד אבל מספר מחקרים הראו שיש חזרת המחלה עד 50% במנותחים.
Hey Now! (Remixes & Rarities)
הוא אלבום רמיקס מאת זמרת הפופ האמריקאית סינדי לאופר. מתוך האלבום יצאו "The World is Stone" ו-"You Have to Learn to Live Alone", שהופצו באירופה, יפן ואפריקה הדרומית על מנת לעזור בקידום של אלבום הרמיקס.
הפיגוע בבית הכנסת באנטוורפן (1981)
ב-20 באוקטובר 1981, התפוצצה משאית תופת מחוץ לבית כנסת פורטוגזי, הממוקם באזור בורסת היהלומים המרכזי, באנטוורפן שבבלגיה. שלושה בני אדם נהרגו ו-106 נפצעו.
מעוצמת הפיצוץ נשברו והתנפצו דלתות וחלונות בית הכנסת, חלונות ראווה של חנויות וחלונות של בניינים באזור הפיצוץ.
הפצצה הוסתרה בתוך משאית נטולת גלגל, שהוחנתה במקום מבעוד לילה בחניה לא חוקית, כאילו הייתה תקועה וממתינה לחילוץ.
הפיגוע אירע זמן קצר לפני שמחת תורה, וכשנה לאחר הפיגוע בבית הכנסת בפריז ב-1980, שאירע גם הוא ערב החג.
ארגון הטרור הפלסטיני, ספטמבר השחור, נטל אחריות על הפיגוע.
האח הגדול עונה 6
האח הגדול עונה 6 היא העונה השישית של תוכנית המציאות הישראלית "האח הגדול" והעונה השביעית של התוכנית במצטבר ששודרה בערוץ 2 (שידורי קשת). העונה שודרה החל מ-14 במאי 2014, הגמר נערך ב-30 באוגוסט שבסופו ניצחה הדיירת טל גלבוע. את העונה הנחו ארז טל ואסי עזר.
על העונה
זאת העונה הרגילה מספר שש במצטבר שמשודרת בערוץ 2 (קשת).
זוכת העונה היא טל גלבוע, שהעלתה לאורך העונה את היותה טבעונית ואת הסיבות לכך.
דיירי הבית
רשימת 21 הדיירים שנכנסו לבית האח הגדול לפי סדר כניסתם (כולל זמניים):
דיירים זמניים
הערות
Flame (סרט)
להבה (באנגלית: Flame) הוא סרט מלחמה משנת 1996 שנכתב ובוים על ידי הבמאית אינגריד סינקלייר והופק על ידי ג'ואל פירי וסיימון ברייט. הסרט נחשב לסרט הקולנוע הראשון של זימבבואה מאז יציאתה לעצמאות לאחר מלחמת רודזיה, והוא שימש כמחווה לכוחות הגרילה ותנועת השחרור הלאומי של זימבבואה.
עלילה
להבה הוא הסרט העלילתי הראשון של סינקלייר באורך מלא. הוא מספר את סיפורן של שתי נשים אשר מצטרפות לצבא השחרור של זימבבואה כדי להילחם על עצמאותה. היה זה הסרט הראשון שתיעד את מאבק העצמאות של זימבבואה, והיה "אולי הסרט השנוי ביותר במחלוקת שנעשה אי פעם באפריקה - בהחלט היחיד שהוחרם על ידי המשטרה במהלך העריכה, בטענה שהסרט חתרני ופורנוגרפי. המחווה של סינקלייר לנשים הלוחמות במאבק העצמאות של זימבבואה עורר את זעמם של יוצאי המלחמה והצבא, מכיוון שהוא חשף כיצד הקצינים השתמשו בנשים שהתגייסו למאבק כזונות. הסרט חשף לא רק התעללויות מהעבר, אלא שסעים מתמשכים בחברה של זימבבואה".
סינקלייר כתבה וביימה מגוון רחב של סרטים כמו הסרט 'להבה' ובהם חקרה סוגיות של שוויון, תרבות, והיסטוריה של מולדתה זימבבואה. ונחשבת כבמאית מהפכנית באפריקה. הסרט בסופו של דבר עבר את הצנזורה של זימבבואה והפך לסרט המצליח ביותר של השנה במדינה זו. הסרט נבחר לאירוע "שבועיים של במאים" בפסטיבל קאן של 1996. הסרט זכה בפרסים רבים ברחבי העולם, כולל הגראן פרי בפסטיבל הסרטים הבינלאומי אנוניי בצרפת, פרס השופטות לסרט הטוב ביותר בפסטיבל סרטי הנשים הבינלאומי טורנה, ופרס נסטור אלמנדרוס בפסטיבל הסרטים הבינלאומי של Human Rights Watch בניו יורק. כאשר המצב הפוליטי בזימבבואה השתנה באופן דרמטי ב-2001 עם תוכנית רפורמת הקרקעות, נוצרו מתחים קשים במדינה, בשעה שחוואים לבנים נושלו מאדמתם, ודמויות מובילות לבנות אחרות גם הוגלו מהמדינה. בעקבות זאת, ב-2003, סינקלייר וברייט עזבו את זימבבואה ועברו לבריסטול, שם הקימו את פסטיבל הסרטים Afrika Eye והמשיכו לעבוד בהפקה קולנועית. אחרי שנפתח קמפיין עולמי בתמיכה לסרט, הוא הושב למפיקים.
Best Instrumentals Vol. 2
Best Instrumentals Vol. 2 הוא אלבום אוסף מאת להקת סנטנה. אלבום זה הוא החלק השני של האלבום "Best Instrumentals". האלבום הופץ מספטמבר 1999.
אגודת מבקרי הקולנוע האפריקאים-אמריקאים
אגודת מבקרי הקולנוע האפריקאים-אמריקאים (באנגלית: African-American Film Critics Association; AAFCA) היא קבוצה של מבקרי קולנוע אפריקאים-אמריקאים אשר מעניקה פרסים שונים עבור מצוינות בתחום הקולנוע פעם בשנה.
היסטוריה
האגודה נוסדה בשנת 2003 על ידי גיל ל. רוברטסון IV ושון אדוארדס. הם נפגשו בניו יורק לאחר מסיבת עיתונאים והיו שניהם מוטרדים מהיעדר סיפורים בתעשיית הקולנוע מהתפוצה האפריקאית. בתוך מספר שבועות, תוו השניים, בלוס אנג'לס, תוכנית ראשונית להקמת אגודה של מבקרי קולנוע שחורים . בדצמבר 2003, אגודת מבקרי הקולנוע האפריקאים-אמריקאים הודיעה באופן רשמית על תחילת פעילות, והוציאה רשימת "טופ טן".
מטרה
האגודה מבקרת קולנוע באופן כללי, אך מדגישה סרטים על החוויה האפריקאית-אמריקאית. AAFCA מעלה מודעות לסרטים בעלי עניין לקהילה השחורה ומדגישה את החשיבות של סרטים שהופקו, נכתבו, בוימו, ואשר בכיכובם של אנשים ממוצא אפריקאי. חברי האגודה גם משתתפים בפעילות קידום ותמיכה לסטודנטים שחורים המעוניינים בתחומי הקולנוע, העיתונות וביקורת תרבות.
הארגון מעניק פרסים עבור מגוון רחב של קטגוריות. ביניהם: הסרט הטוב ביותר, הסרט התיעודי הטוב ביותר, השחקנית הטובה ביותר, השחקן הטוב ביותר, שחקנית המשנה הטובה ביותר, שחקן המשנה הטוב ביותר, הבמאי הטוב ביותר, הסרט הזר הטוב ביותר, התסריט הטוב ביותר והשיר המקורי הטוב ביותר. AAFCA גם נותנת פרס על הישג מיוחד, אשר בין זוכיו מנויים ג'יימי פוקס, ג'ון סינגלטון, וספייק לי.
חברות באגודה
חברי AAFCA באים בעיקר מעולם העיתונות, ממגוון רחב של מקומות, והם מסקרים מגוון מדיומים כגון קולנוע, טלוויזיה, רדיו, אינטרנט ודפוס. חברות ב-AAFCA היא על פי הזמנה בלבד, ובאישור חבר הנאמנים.
סקנדל
בשנת 2009, הזוכה הגדול בפרסי אגודת מבקרי הקולנוע האפריקאית-אמריקאית היה הסרט יקר: מבוסס על הספר "תלחצי" מאת ספייר. הסרט זכה בפרס הסרט הטוב ביותר, הבמאי הטוב ביותר, התסריט הטוב ביותר, ושחקנית המשנה הטובה ביותר. אך כוכבת הסרט, Gabourey Sidibe, לא זכתה בפרס השחקנית הטובה ביותר, בו זכתה ניקול בהארי עבר תפקידה בסרט  American Violet. אחרי הטקס, רוג'ר פרידמן מ"הוליווד ריפורטר" דיווח שספירת הקולות עברה מניפולציה מצד נשיא האגודה, גיל רוברטסון. פרידמן טען שרוברטסון היה אמור לקבל שוחד בצורה של תרומה ממפיקים המזוהים עם הסרט American Violet.
הסוגיה עוררה מריבות פנימיות בקבוצה אשר הובילו להתפצלות הארגון. שלושה חברים מייסדים של AAFCA—שון אדוארדס מ-FOX-TV, וילסון מוראלס מ-Blackfilm.com/AOL Blackvoices, ומייק סרג'נט מ-WBAI-FM/Tor.com—פרשו ויצרו קבוצה חדשה, מעגל מבקרי הקולנוע השחורים. הקבוצה החדשה כוללת חמישה חברים-לשעבר נוספים מ-AAFCA, והתחילה פעילותה באופן רשמי בפברואר 2010. בהודעת הקמתה, הקבוצה הצהירה כי "ישמור על יושרה אמיתית כראוי לארגון מבקרים אמיתי". בהצהרה שפורסמה בסוף 2009, עליה חתומים חמישה עשר חברי אגודה, רוברטסון הכחיש את כל האשמות ואיחל הצלחה לכל קבוצה שרוצה לקדם הערכה לקולנוע שחור. ההתייחסות היחידה לסוגיה באתר האינטרנט של האגודה הייתה הודעה על החלפת האחריות לספירת ההצבעות לפסים לידי משרד רואי חשבון בבוורלי הילס.
רייבן (קומיקס)
רייבן (באנגלית: Raven) היא דמות בדיונית של גיבורת-על המופיעה בחוברות הקומיקס הטיטאנים הצעירים ביקום DC של DC קומיקס. הדמות הופיעה לראשונה בחוברת DC Comics Presents #26 מאוקטובר 1980 ונוצרה על ידי הכותב מארב וולפמן והמאייר ג'ורג' פרז.
בתקופת חייה הראשונים, רייבן הייתה בת התערובת של אם אנושית ואב שד מממד אחר בשם טרייגון. היא גדלה בממד חלופי בשם אזאראת' שבו תושביו דגלו בפציפיזם, ומנהיגם הרוחני לימד אותה לשלוט ברגשותיה, שהיו אפופים בכאב עקב מקורותיה, כדי להדחיק את כוחותיה הדמוניים. בעיקרון נוצר החשש, שאם רייבן תאפשר לעצמה להרגיש רגש חזק, היא תיהפך בסופו של דבר לשד כמו אביה ותאבד את אנושיותה. ביום הולדתה ה-16, רייבן למדה כי אביה מתכנן לפלוש לממד שלה, ונשבעה לעצור אותו בכל מחיר. בתחילה, רייבן ניסתה ליצור קשר עם חברי ליגת הצדק, אך הם סירבו בהצעתה של הקוסמת זטאנה, שחשה במורשתה הדמונית של רייבן. בייאושה, רייבן הקימה מחדש את הקבוצה כקבוצת "הטיטאנים הצעירים החדשים", שכללה את רובין, וונדר גירל, קיד פלאש, סטארפייר, סייבורג וביסט בוי. למשך כל זמן זה, רייבן נלחמה בהשפעתו המזיקה של אביה.
לאחר תקופת היעלמות ארוכה, רייבן חזרה כשהיא עוטה על עצמה תכריכי עורב לבן, המסמלים את שיחרורה מעולו של אביה. היא מגלה כי ביכולתה לחוש ברגשותיהם של אחרים ולשלוט גם בהם. במשך מאורעות "ציד הטיטאנים", השתלטו על רייבן נשמות אפלות והיא הפכה לכפילתו של אביה. בניסיונה של אמה לטהר את רייבן, גופה של רייבן הושמד. בהמשך, האנרגיה האפלה ששכנה בנשמתה של רייבן אכלסה על-אנושית שלקחה על עצמה את זהות "רייבן האפלה" והחליטה לטמא אחרים בכוחו האפל של טרייגון. היא שתלה בסטארפייר את זרעו של טרייגון, שהתברר מאוחר יותר כאישיותה הטובה של רייבן. רייבן האפלה לחמה בסטארפייר כדי להשמיד את גרסתה הטובה, אך הטיטאנים סיכלו את תוכניתה והשמידו אותה. התברר בהמשך כי נטיעת אישיותה הטובה של רייבן בסטארפייר הייתה חלק מתוכניתה לפטור אותה מנשמתה הדמונית אחת ולתמיד.
נשמתה של רייבן רעמה על פני כדור הארץ עד אשר התגלגלה לתוך גופתה של צעירה בידי כנסיית הדמים. חברי הטיטאנים גילו כי כנסיית הדמים היא קבוצת מאמינים של השד טרייגון, וכי שילוב כוחותיהם של רייבן ושל הנבל בראדר בלוד יוביל לארמגדון. הקבוצה הפריעה למהלך החתונה ביניהם, ורייבן הצטרפה מחדש אל חברי קבוצתה, כשהיא נושאת את שם אמה רייצ'ל רות' לזכרה.
אנה אן
אנה אֵן (בגרמנית: Anna Ehn; נולדה ב-1931, וינה) היא חסידת אומות העולם מווינה, אוסטריה.
בתקופת מלחמת העולם השנייה
לאחר כיבוש הונגריה בידי גרמניה הנאצית במרץ 1944, גורשה אילונה כץ (לימים פרידמן - Illona Katz-Friedman) בת ה-13 מהונגריה לווינה עם אמה וששת אחיה ואחיותיה, במסגרת קבוצת יהודים מדברצן שבהונגריה שגורשו לווינה לשם ביצוע עבודות כפייה. עם התגברות הפצצות האוויר של בעלות הברית על וינה, חויבו היהודים המגורשים לנקות את הרחובות מנזקי ההפצצות. באחד הימים בהם הייתה אנה אן בת ה-13 בדרכה למיסה, פנתה אליה כץ ברחוב וביקשה ממנה מזון. אן נתנה לה מזון, וכך עשתה גם בימים שלאחר מכן.
כשאחותה הגדולה של כץ נפצעה בהפצצות ואושפזה בבית חולים שהיה תחת פיקוח האס אס, ביקשה כץ מאן להציל את אחותה מגירוש למחנה השמדה. אן ניגשה לבית החולים, פנתה לסגל בית החולים שהיה כפוף לאס אס, והצליחה להביא לשחרורה של האחות מאשפוז ולשכנה בביתה-שלה. בעשותה זאת חשפה אן את עצמה כתומכת ביהודים, וסיכנה את חייה.
אחותה של כץ שהתה בביתה של אן במשך שלושה חודשים. לקראת סוף המלחמה הועברה קבוצת היהודים, ובתוכה בני משפחת כץ, למאוטהאוזן. כץ ואחותה שרדו את השואה. לאחר השואה היגרה כץ לישראל.
לאחר המלחמה
ב-1978 הכיר יד ושם באנה אן כחסידת אומות העולם.
תומאס אבילס
תומאס אגוסטין "טוטו" אבילס מאנסיז'ה (בספרדית: Tomás Agustín "Toto" Avilés Mancilla; נולד ב-3 בפברואר 2004 בריו גז'גוס שבארגנטינה) הוא כדורגלן ארגנטינאי המשחק בעמדת הבלם בקבוצת אינטר מיאמי מה-MLS.
קריירת מועדונים
אבילס גדל במחלקות הנוער של בוקסינג קלוב, CAI וראסינג קלוב. ב-27 בפברואר 2023 ערך את הופעת הבכורה שלו בקבוצה הבוגרת של ראסינג קלוב, בניצחון 2-1 על לנוס במסגרת המחזור החמישי בליגת העל הארגנטינאית לעונת.
ב-1 באוגוסט 2023 חתם לשלוש וחצי שנים באינטר מיאמי.
קריירה בינלאומית
אבילס היה חלק מסגל נבחרת ארגנטינה עד גיל 20 לטורניר גביע העולם עד גיל 20 בשנת 2023.
ביסט בוי
ביסט בוי (באנגלית: Beast Boy, "ילד החיה") הוא דמות משנה בדיונית של גיבור-על המופיעה בחוברות הקומיקס הטיטאנים הצעירים ביקום DC של DC קומיקס. הדמות הופיעה לראשונה בחוברת The Doom Patrol #99 מנובמבר 1965 ונוצרה על ידי הכותב ארנולד דרייק והמאייר בוב בראון.
ביסט בוי הוא האלטר אגו של גארפילד לוגאן, צעיר אשר חלה במחלה נדירה וכדי להצילו, הוריו הזריקו לו נסיוב ניסיוני. לנסיוב הייתה השפעה בלתי מתוכננת, שהפכה את עורו לצבע ירוק, את שיערו לירוק כהה, והעניקה לו את היכולת לשנות את צורתו לכל חיה שאשר יחפוץ. הוריו נהרגים בתאונת שיט, והוא נלקח תחת חסות אפוטרופוס בשם ניקולס גאלטרי. גאלטרי מתכנן להרוג את הנער כדי למנוע ממנו את ירושתו העתידית, אולם קבוצת "פטרול האבדון" מסכלת את ניסיונותיהם של האויבים הרבים אותם הוא שולח נגדו. חברי הקבוצה סטיב דייטון וריטה פאר מאמצים את הנער, והוא הופך לחבר מן המניין תחת השם "ביסט בוי". בהמשך הוא חובר לקבוצת "טיטאנים מערב" וגם לקבוצת "הטיטאנים הצעירים החדשים" אותה מקימה רייבן.
האמנה המוקדונית-קרתגית
האמנה המוקדונית-קרתגית הייתה אמנה סודית שנחתמה בשנת 216 לפנה"ס בין מוקדון לבין קרתגו. מטרת האמנה הייתה איחוד כוחות למלחמה כנגד הרפובליקה הרומית. האמנה נחתמה זמן לא רב לאחר קרב קאנאי, כאשר נראה היה שקרתגו עומדת לנצח במלחמה הפונית השנייה. גילוי האמנה בידי הרומאים, הביא לפרוץ המלחמה המוקדונית הראשונה בין רומא למוקדון.
קרתגו
בשנת 218 לפנה"ס הכריזה הרפובליקה הרומית מלחמה על קרתגו, ופתחה בכך את המלחמה הפונית השנייה. כבר עם פרוץ המלחמה, הפתיעו המהלכים הקרתגיים את הרומאים. ההמצביא הקרתגי חניבעל יצא למסע מסוכן אשר במהלכו חצה את היספניה, גאליה והרי האלפים ונחת בחצי האי האפניני בראש צבא. הרומאים ניסו להשמידו, אולם חניבעל הביס אותם בקרב טיקינוס, קרב טרביה וקרב טראסימנוס. האסטרטגיה הפביאנית שהופעלה נגדו, הייתה יעילה, אולם תבוסתנית מדי ולפיכך נזנחה. ב-216 לפנה"ס, החליטו הרומאים לגייס צבא ענק ולמחוץ את חניבעל אחת ולתמיד. עם זאת, כאשר נערך באוגוסט קרב קאנאי, חניבעל הפתיע שוב ומחק כוח רומאי גדול בהרבה מכוחו שלו. עם זאת, מסיבות השנויות במחלוקת, חניבעל דחה את דרישותיהם של חלק מקציניו לתקוף את רומא חסרת המגן לכאורה, והעדיף לפתוח במשא ומתן. בצעד אמיץ, סירבו הרומאים לדון בכלל על כניעה.
חניבעל נע אל קמפניה במטרה למצוא מקלט לחייליו לחורף המתקרב. מכיוון שהעיר נולה סגרה בפניו את שעריה, הוא קבע את משכנו בעיר קפואה. הוא קיבל שם נציגים משבטים קמפנים שונים, וכן מהברוטים, הלוקנים, הסמניטים והאפולים, שכולם הציעו לו נאמנות. הברית שחניבעל הציע הייתה מחייבת הרבה פחות מהברית שהציעו הרומאים, כך שהיה קל יותר לקבל אותה. חניבעל העביר את חורף 216–217 בקפואה, וחייליו נהנו משפע המותרות שבעיר, מה שהוליד את הביטוי "חורף קפואני". חניבעל שלח את אחיו מאגו לקרתגו בבקשה לקבל תמיכה באנשים, בכסף ובמזון. עם זאת, בקרתגו לא רצו או לא יכלו לעשות זאת, ומרבית התמיכה הגיעה אל הזירה האיברית. לפיכך, חניבעל חיפש נואשות בעלי ברית שיוכל לקבל מהם תגבורות.
מוקדון
בעקבות המלחמה האילירית השנייה, החזיקה רומא במספר ערים אסטרטגיות באיליריה. המצב עורר באופן טבעי חשש אצל המעצמה הגדולה באזור - ממלכת מוקדון. בתחילת הקיץ של שנת 216 לפנה"ס, הפליג פיליפוס עם הצי המוקדוני צפונה כדי לדכא את הנסיך האילירי סקרדיליאדס. סקרדיליאדס, שכבר זמן מה היה בקשר עם רומא, שלח בקשת עזרה דחופה. על פי פוליביוס, הסנאט הרומי החליט לשלוח 10 ספינות מן הצי בליליבאום אל אזור יוון. פיליפוס נבהל מהספינות הרומאיות והורה על נסיגה. פוליביוס מגנה את פיליפוס על פחדנותו וסבר ש"לולא ברח פיליפוס בבהלה כה בלתי-מובנת, כי אז ללא ספק היה משיג את מטרותיו באיליריה, כיוון שהרומאים היו עסוקים בכל מחשבותיהם והכנותיהם... לקרב קאנאי". עם זאת, ייתכן שהשייטת הרומית לא הייתה כה תמימה כפי שפוליביוס מתאר אותה. ייתכן שזה היה למעשה תרגיל מכוון בדיסאינפורמציה שנועדה לגרום לפיליפוס לחשוב שלרומאים ישנה ברית עם סקרדיליאדס, אך בה בעת לא להפריע להכנות לקראת המתקפה הגדולה על חניבעל ולא הסתבך במלחמה רשמית עם מוקדון.
האמנה
האמנה נחתמה באזור מרץ 215 לפנה"ס. סביר להניח שהנוסח המצוי בידינו של האמנה המוקדונית-קרתגית הוא הגרסה הכנענית שלה, שתורגמה ליוונית בידי פוליביוס. כמקובל באותם ימים, נפתחת האמנה בשבועה:
"אתם [המוקדונים] תסייעו לנו [הקרתגים] לפי הצורך ולפי התיאומים שנעשה בינינו, ולאחר שהאלים יעניקו לנו את הניצחון על הרומאים ובעלי בריתם...", קרתגו תקבל חזרה את סרדיניה קורסיקה וסיציליה, על רומא ייאסר לפתוח במלחמה על מוקדון או קרתגו, הרומאים יוותרו על קרקירה, אפולוניה, אפידמנוס, פארוס, דימאלי, ואזורים נוספים ויעניקו אותם למוקדון. כמו כן ישוחררו כל ידידי דמטריוס מפארוס, ידידו של פיליפוס, שהיו כלואים ברומא. הברית נכנסה לתוקפה כבר בקיץ של אותה שנה.
תוצאות האמנה
בפועל סוכם כי פיליפוס יכין צי גדול, בן כמאתיים אוניות, יפלוש לאיטליה, יבוז את החופים ויילחם בים וביבשה בכל הכוח שברשותו; בתמורה יוכל להרחיב כרצונו את גבולות ממלכתו ביבשת יוון ובאיים. חניבעל צרף אל המשלחת המוקדונית שניים מאנשיו כדי לאשרר את ההסכם בפלה. איתרע מזלם של פיליפוס וחניבעל, והשליחים נתפסו בשובם לארצם על ידי שייטת האוניות הרומית שהגנה על חופי איטליה בין ברונדיסיום לטארנטום. המוקדונים ניסו לחזור על הסיפור שסיפרו בפעם הקודמת, אולם אז מצאו הרומאים את השליחים הקרתגים והבינו הכל. הרומאים מצאו את מסמכי ההסכם והחרימו אותם, ולקחו למאסר את השליחים. רק אחד מהשליחים הצליח להימלט ולהגיע למוקדון, אולם הוא לא זכר במדויק את כל תנאי ההסכם, כך שפיליפוס נאלץ לשלוח פעם נוספת שליחים כדי לנסח את ההסכם מחדש. כשלמד הסנאט על דבר ההסכם שנחתם, הקצה חיילים למלחמה בפיליפוס על אדמת יוון (המלחמה המוקדונית הראשונה) והכפיל את כוחה של השייטת מ-25 ל-50 אוניות; צי זה, בפיקוד פובליוס ואלריוס פלאקוס, נצטווה לא רק להגן על חופי קלבריה, אלא גם לאסוף ידיעות מודיעיניות על הנעשה מעבר לים, כך שאם המלך יצא למסע כיבושיו כפי שתכנן, יועבר צבא באוניות כדי לסכל את צעדיו. בשל כך, חניבעל לא קיבל שום סיוע מפיליפוס, פרט לפתיחת חזית נוספת מבחינת הרומאים. בשנת 205 לפנה"ס נאלץ פיליפוס לחתום על שלום פויניקי עם הרומאים. ב-201 לפנה"ס הובסו הקרתגים בקרב זאמה, ונאלצו גם הם לחתום על שלום קרתגו.
יש הטוענים שהאמנה היא למעשה נקודת מפנה בהיסטוריה, שכן זו הפעם הראשונה ששלושה עולמות שונים וזרים שעד אז היו בקשר מועט (יוון, קרתגו ורומא), נפגשו יחדיו.
Breathe (שיר של ולאדנה ווצ'יניץ')
Breathe (בעברית: לנשום) הוא שיר באנגלית של הזמרת המונטנגרית ולאדנה ווצ'יניץ'. הוא יצא לאור ב-4 במרץ 2022, ונבחר על ידי רשות השידור הלאומית של מונטנגרו, Radio and Television of Montenegro (RTCG), לייצג את המדינה באירוויזיון 2022, שהתקיים בטורינו, איטליה.
רקע
"Breathe" נכתב על ידי ווצ'יניץ' עצמה בהשתתפות דראקו דימיטרוב, שגם הפיק את השיר. הוא נכתב בהשראת מקרה אישי קשה שעברה ווצ'יניץ' יחד עם משפחתה ב-2021. תחילה היה אמור לצאת לאור בסוף חודש פברואר, אולם לבסוף הוא פורסם בעמוד היוטיוב הרשמי של האירוויזיון ב-4 במרץ 2022.
לפני האירוויזיון
ב-28 באוקטובר 2021 פתחה RTCG תקופת הגשת השירים שמתוכם יבחר הנציג הבא של מונטנגרו באירוויזיון. היא הסתיימה ב-10 בדצמבר. בתום המועד התקבלו ברשות השידור 30 שירים, שמתוכם 24 היו כשירים להתחרות באירוויזיון. ועדה שהוקמה על ידה סיננה את השירים שהתקבלו על פי מספר קריטריונים ביניהם הלחן, המילים והבימוי האפשרי לשיר.
ב-4 בינואר 2022 נודע כי ולאדנה ווצ'יניץ' תייצג את מונטנגרו באירוויזיון 2022 בטורינו שבאיטליה במהלך תוכנית הבוקר "Dobro jutro Crna Goro" בערוץ TVCG 1. יום לאחר מכן נודע כי שם השיר שלה יהיה "Breathe" וכי הוא יושר בשפה האנגלית.
באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי מונטנגרו תופיע בחלק השני של חצי הגמר השני.
לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. מונטנגרו הופיעה כמדינה ה-15, לאחר פולין ולפני בלגיה. ב-12 במאי 2022 ביצעה ווצ'יניץ' את "Breathe" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מקומה בחצי הגמר היה 17 עם 33 נקודות.
אורות (שכונה)
אורות היא שכונה במזרח תל אביב-יפו הממוקמת ממזרח ליד אליהו, ברובע 9. השכונה נחשבת לשכונת-משנה של כפר שלם. שמה הנוכחי של השכונה הוכרז בינואר 2011. בשכונה ישנן כ-300 משקי בית, והדירוג הסוציו-אקונומי עומד על כ-13 מתוך 20. 9.8% מתושבי העיר הם אקדמאים. גיל החציוני בשכונה הוא 65, הגבוה ביותר בעיר.
בשטח השכונה ממוקמת מכללת אורט סינגאלובסקי.
מינהל המודיעין הצבאי (הממלכה המאוחדת)
מינהל המודיעין הצבאי (באנגלית: Directorate of Military Intelligence, בראשי תיבות DMI) הייתה מחלקה של משרד המלחמה הבריטי שעסקה באיסוף מודיעין צבאי משנת 1873 (כאגף הביון של משרד המלחמה) עד 1964. במהלך שנות קיומו עבר המינהל מספר שינויים ארגוניים, אך רק בשנת 1964 הארגון פורק לגמרי ועל בסיסו הוקם מודיעין ההגנה המודרני.
היסטוריה
הארגון הראשון של מודיעין צבאי בריטי שהפך מאוחר יותר ל-DMI היה מחלקת טופוגרפיה וסטטיסטיקה (Department of Topography & Statistics), שהוקמה על ידי תומאס בסט ג'רוויס, מחיל המהנדסים של בומביי, בשנת 1854 בשלבים הראשונים של מלחמת קרים.
בשנת 1873 הוקם אגף המודיעין (Intelligence Branch) בתוך מחלקה של המטה הכללי עם צוות ראשוני של שבעה קצינים. בתחילה אגף המודיעין עסק אך ורק באיסוף מודיעין, אך בהנהגתו של הנרי ברקנברי, בן חסותו של השופט המשפיע הכללי לורד וולסלי, הוא דאג יותר ויותר להוספת משימות תכנון. עם זאת, למרות צעדים אלה, אגף המודיעין נותר גוף מייעץ בלבד, דבר שהגביל את השפעתו בצורה חדה. האגף הועבר למחלקת המטה הכללי בשנת 1888 ותוארו של ברקנברי שונה למנהל המודיעין הצבאי.
לאחר מינויו של וולסלי למפקד הכוחות בשנת 1895 הוא הפך את מנהל המודיעין הצבאי לגוף שהוא אחראי עליו ישירות. עם פרוץ מלחמת הבורים השנייה בשנת 1899 היו לאגף המודיעין 13 קצינים. לפני המלחמה הוא הפיק סיכום מדויק ביותר של הפוטנציאל הצבאי של הרפובליקות הבוריות והיה החלק היחיד במשרד המלחמה שחמק מביקורת בוועדת החקירה המלכותית שהוקמה. מיד לאחר מלחמת הבורים הורחב אגף המודיעין וראשו כונה מנכ"ל הגיוס והמודיעין הצבאי.
בעקבות דו"ח משנת 1904 משרד המלחמה אורגן מחדש באופן דרמטי. תפקידו של מפקד הכוחות בוטל והוחלף על ידי ראש המטה הכללי. תכנון ומודיעין היו באחריות מינהל המבצעם הצבאיים. כאשר הפך משרד המלחמה למשרד ההגנה בשנת 1964, ה-DMI נקלט כצוות מודיעין ההגנה.
מחלקות
במהלך מלחמת העולם הראשונה, חולקו השירותים החשאיים הבריטיים למחלקות ממוספרות בשם מודיעין צבאי (Military Intelligence), מחלקה מספר x, בקיצור MIx, כגון MI1 לניהול מידע. מספרי האגף, המחלקה, המדור ויחידת הסמך השתנו לאורך השנים, אולם הדוגמאות כוללות את:
שני שמות מדורים של MI נותרו בשימוש נפוץ, MI5 ו-MI6, בעיקר בגלל השימוש בהם בספרות הריגול ובתקשורת החדשות.
"MI5" משמש כשמו המקוצר של שירות הביטחון, והוא כלול בלוגו של הסוכנות ובכתובת האינטרנט שלו. MI6 נכלל ככינוי לשירות המודיעין החשאי, אם כי הקיצור הרשמי, SIS, הוא השולט והמוכר יחסית. בעוד הכינויים נותרו בעינם, הסוכנויות כפופות כעת למחלקות ממשלתיות שונות, MI5 למשרד הפנים ו-MI6 למשרד החוץ.
מנהלי המודיעין הצבאי
'''ראש אגף המודיעין '''
מנהל המודיעין הצבאי
מנכ"ל הגיוס והמודיעין הצבאי
מנהל המבצעים הצבאיים
מנהל הפעולות הצבאיות והמודיעין
תמרה ריקמן
תמרה ריקמן (נולדה ב-1934) היא אמנית רב-תחומית היוצרת במדיומים רבים, כלת פרסי אמנות שפסליה מוצגים בארץ ובעולם, ציירת ספרי שירה וילדים, ומרצה לאמנות ולתולדות האמנות.
ביוגרפיה
ריקמן נולדה ב-1934 בוורשה ועלתה לתל אביב ב-1935. אביה, ממנו התייתמה בהיותה בת עשר, היה חלוץ, חבר בגורדוניה, בקיבוץ עין חרוד, ובגדוד העבודה. אימה הייתה מורה. בעת שירותה הצבאי למדה במשך שנה שיעורי ערב אדריכלות בטכניון, ולאחר מכן למדה שנה בסמינר אורנים - המכללה האקדמית לחינוך, אצל דב פייגין ופרלי פלציג. ב-1954 נסעה לניו יורק ולמדה בבית הספר החדש למחקר חברתי, וב-1958–1962 המשיכה בלימודיה בבית הספר של המוזאון לאומנויות יפות בבוסטון, שם הושפעה בעיקר מהרולד טוביש.
היא נישאה ללו כהן, פסל אמריקאי, עמו נסעה לרומא והשתלמה ביציקות ברונזה. ב-1963 המשיכה את לימודיה בפריז, באקדמיה לאמנויות דקורטיביות (École des Arts Décoratifs), בפיסול ובהדפס. ב-1964 שבה לישראל עם כהן שלא מצא בה את מקומו, חזר לארצות הברית, ונישואיהם הסתיימו. לאחר מכן נישאה לט. כרמי ונולד להם בן. בשנים 1974–1976 עבדה בבית הספר לאמנות, אוקספורד, וב-1979–1980 הייתה אמנית אורחת באוניברסיטת סטנפורד, קליפורניה. בין השנים 1966–1989 התגוררה בשכונת אבו תור בירושלים. מאז מתגוררת ופועלת בתל אביב-יפו.
אמנות
בראשית עבודתה יצרה ריקמן תחריטים, במכבש שקיבלה מנחום גוטמן, ופיסלה. ב-1965 הציגה תערוכת פיסול ראשונה בגלריה דוגית בתל אביב, ובהמשך הציגה תחריטים בבית האמנים בירושלים. ב-1967 הציגה בגלריה רינה של ברטה אורדנג, באצירת יונה פישר. לאורך השנים יצרה במדיומים שונים, ובטכניקות שונות, מעבודות על נייר ועד וידאו, והיא מציגה תערוכות ברציפות עד לימים אלה. ריקמן מציירת בספרי שירה וגם ספרי ילדים, המפורסם שבהם "מיץ פטל", והיא רואה בעבודתה זו ציור ולא איור.
עבודותיה המוקדמות נשאו אופי פיגורטיבי, והתחריטים היו נרטיביים, אך משנות השבעים עברה עבודתה צמצום מבחינה גרפית. פסליה ביטאו אסתטיקה מינימליסטית, צורות מוגדרות ובחומרים תעשייתיים. בשנות השמונים החלה ליצור גם במדיום הציור. רבות מעבודותיה מתייחסות לנוף או מרחבים אנושיים שצומצמו למערכת צורנית-קווית. אמנותה של ריקמן מתייחסת לתולדות האמנות ולא להיסטוריה או מסורת יהודית וישראלית. לדברי טלי תמיר הציור של ריקמן הוא "מודרניסטי מובהק, ציור המודע לערכיו המופשטים, דוחה עקרונית כל תוכן מילולי או ספרותי, נשמר מכל גאות רגשית, או פאתוס". לאורך עשרות שנים מתקיים שיח על עבודתה עם ליליאן קלאפיש איתה היא חולקת מילון מקצועי דומה.
הוראה
ריקמן לימדה פיסול ותחריט במוזיאון ישראל ובבצלאל ירושלים; לימדה תולדות האומנות ואומנות מעשית בבית הספר הניסויי הראשון בירושלים במשך 23 שנים, וכן במכללת דוד ילין, ירושלים; לימדה ציור בבית הספר לאמנות קלישר, תל אביב; לימדה תולדות האמנות בקמרה אובסקורה, ירושלים, ובסמינר הקיבוצים, תל אביב.
עלי מבח'ות
קריירת מועדונים
מבח'ות גדל במחלקת הנוער של אל-ג'זירה, והחל לשחק בקבוצה הבוגרת של המועדון בשנת 2008. הוא זכה עם המועדון בשלוש אליפויות, בגביעים, וסיים שלוש פעמים כמלך השערים של הליגה.
קריירה בינלאומית
ב-15 בנובמבר 2009 ערך מבח'ות את הופעת הבכורה שלו בנבחרת איחוד האמירויות הערביות, בתיקו 0-0 נגד נבחרת צ'כיה במשחק ידידות. ב-16 באוקטובר 2012 הבקיע את שערי הבכורה שלו בנבחרת, ארבעה שערים בניצחון 6-2 על נבחרת בחריין במשחק ידידות. הוא היה חלק מסגל הנבחרת בגביעי אסיה 2015 ו-2019. ב-10 באוקטובר 2019 הבקיע שלושער בניצחון 5-0 על נבחרת אינדונזיה במסגרת מוקדמות מונדיאל 2022, והפך למלך השערים בכל הזמנים של נבחרת איחוד האמירויות הערביות.
אי-התאמה אבולוציונית
אי-התאמה אבולוציונית, הידועה גם בתור תאוריית אי-ההלימה או מלכודת אבולוציונית, היא מושג בביולוגיה אבולוציונית המתייחס לתכונות שבעבר היו מועילות, אך הפכו למזיקות עקב שינויים בסביבה. אי-הלימה נוצרת לעיתים קרובות עקב שינוי סביבתי מהיר. על פי המנגנון האבולוציוני של הברירה הטבעית, לפרטים בעלי תכונות מותאמות יותר לסביבתם יש סיכוי גדול יותר לשרוד ולהעמיד צאצאים, והם יורישו לצאצאיהם את אותן תכונות מועילות. בהתאמה לכך, פרטים בעלי תכונות שמזיקות להם בסביבתם מתקשים להעמיד צאצאים ומתקשים להעביר לצאצאיהם את תכונותיהם התורשתיות. כך מתרחש ניפוי הדרגתי של תכונות מזיקות לאורך מספר דורות עד שהאוכלוסייה נעשית מותאמת לסביבתה. במילים אחרות, הברירה הטבעית היא תגובתית מטבעה. אלא שתכונות שהיוו יתרון בסביבה אחת יכולות להוות חיסרון בסביבה אחרת.
אי-הלימה נוצרת לעיתים קרובות עקב שינוי סביבתי מהיר, שהאורגניזמים טרם הסתגלו אליו. מקובל לחלק את השינויים הסביבתיים לשתי קטגוריות:
א. שינוי של הסביבה לאורך הזמן (למשל שינוי אקלים).
ב. שינוי של המרחב (כניסה של אורגניזמים לסביבה חדשה, למשל אוכלוסייה נודדת).
סוג שלישי של שינוי סביבתי שנעשה נפוץ הוא אנתרופוגני (מעשה ידי אדם): במאה השנים האחרונות, הייתה לבני אדם השפעה גדולה, מהירה, וניתנת לתיעוד על הסביבה, וכך נוצרו תרחישים רבים מתמיד של אי-התאמה אבולוציונית, שהביאו במקרים רבים לכחדתם של מינים ששגשגו בסביבתם עד בוא האדם.
זמן קצר לאחר שינוי סביבתי, תכונות שהתפתחו בסביבה הקודמת, בין אם היו מועילות או נייטרליות, נמשכות במשך כמה דורות בסביבה החדשה. מכיוון שהאבולוציה היא הדרגתית ושינויים סביבתיים מתרחשים לעיתים קרובות במהירות, תמיד ישנה תקופה של "עדכונים" שבה האוכלוסייה מתפתחת כדי להיות מותאמת לסביבה החדשה. התקופה הזמנית הזו של "חוסר שיווי משקל" היא המכונה אי-התאמה. תכונות שאינן תואמות, מטופלות בסופו של דבר באחת ממספר דרכים: האורגניזם יכול להתפתח כך שהתכונה הבלתי מסתגלת כבר לא תבוא לידי ביטוי, האורגניזם יכול לרדת בתפוצתו ואף להיכחד כתוצאה מהתכונה שהפכה לחיסרון, או שהסביבה יכולה להשתנות כך שכבר לא תהיה ברירה טבעית נגד התכונה.
היסטוריה
ככל שהמחשבה האבולוציונית הפכה נפוצה יותר, ניסו עוד ועוד מדענים להסביר את הימצאותן של תכונות שליליות שנצפו באורגניזמים, שניכר כי הן מקשות על הפרט לשרוד, כשאותן תכונות לכאורה לא היו אמורות להצליח לעבור מדור לדור.
התיאוריה של אי-התאמה אבולוציונית קיבלה תחילה את השם מלכודת אבולוציונית כבר בשנות ה-40. בספרו משנת 1942, הביולוג האבולוציוני ארנסט מאייר תיאר מלכודות אבולוציוניות כתופעה המתרחשת כאשר אוכלוסייה אחידה מבחינה גנטית המתאימה למערכת ספציפית של תנאים סביבתיים, נעשית פתאום חשופה להכחדה עקב שינויים פתאומיים בסביבה. מאז, מדענים בולטים ורבי השפעה כמו וורן ג'יי גרוס ואדוארד א' וילסון חקרו וזיהו דוגמאות רבות של מלכודות אבולוציוניות.
המונח "אי-התאמה אבולוציונית" הופיע לראשונה במאמר של ג'ק אי. ריגס שפורסם ב- Journal of Clinical Epidemiology ב-1993. בשנים הבאות, נכנס המונח לשימוש נרחב לתיאור חוסר הסתגלות ביולוגית.
המהפכה הנאוליתית
במהפכה הנאוליתית התרחש מעבר מאורח חיים של ציידים-לקטים, שבו בני אדם תרו אחר מזון, לאורח חיים חקלאי, שבו הם מגדלים מזון. השינוי הזה התחולל בערך לפני 10,000–12,000 שנה. בני אדם החלו לביית צמחים וגם בעלי חיים, והדבר איפשר להם לשמור על אספקת מזון קבועה. המעבר הזה שינה באופן מהיר ודרמטי את יחסי הגומלין בין בני האדם לסביבה, ככל שקהילות הקדישו את זמנן ומרצן לפרקטיקות של חקלאות וגידול בעלי חיים. אולם, בתקופה הארוכה שקדמה לשינוי, הגוף האנושי התפתח ונהיה מותאם לאורח החיים של הציידים-לקטים. ההתאמות העתיקות הללו יצרו תכונות שאינן מותאמות לסביבה החדשה (במונחים אבולוציוניים).